stanford-oval/wikipedia huggingface dataset:
Uutiskukko

Uutiskukko oli kerran viikossa ilmestyvä puolueista riippumaton kaupunkilehti. Ilmaislehtenä ilmestyvän lehden jakelulevikki oli 52 500, jakelualue Kuopio ja Siilinjärvi, ilmestymispäivä lauantai. Lehden viimeinen päätoimittaja oli Heli-Marjatta Sormunen. Lehteä julkaisi Uutis-Kukko H. Sormunen Ky. Lehti ilmestyi viimeisen kerran kesäkuussa 2007 ja se ilmoitti lopettavansa toimintansa talousvaikeuksien vuoksi marraskuussa 2007.
Uutiskukko oli vielä ilmestyessään maan toiseksi vanhin kaupunkilehti, ja maan pitkäaikaisimpiin päätoimittajiin kuulunut Sormunen oli sen päätoimittaja 1960-luvun puolivälistä alkaen vuoden 2007 lopettamiseen asti.
Itä-Suomen läänin toimittajapalkinnon Uutiskukko sai 2006 perhearvoja esillä pitävästä ja ihmisläheisestä toimitustyöstä.
Aiheesta muualla

Uutiskukko (Arkistoitu – Internet Archive)
Viheltäjäkiuru

| Viheltäjäkiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Viheltäjäkiurut Calendulauda
Laji::  africanoides
Kaksiosainen nimi
 Calendulauda africanoides  (Smith, 1836) 
Katso myös
   Viheltäjäkiuru Wikispeciesissä   Viheltäjäkiuru Commonsissa 
Infobox OKNimi-testi OKIUCN-testi OK: 
Viheltäjäkiuru (Calendulauda africanoides), myös Mirafra africanoides, on eteläafrikkalainen varpuslintu. Sen elinympäristö käsittää Afrikan eteläosan Angolasta, Sambiasta ja Etelä-Mosambikista Etelä-Afrikkaan. Lajista tunnetaan kuusi alalajia. Andrew Smith kuvaili lajin holotyypin Colesbergistä Etelä-Afrikasta 1836.
Hanna Markkanen

| Hanna Markkanen> Henkilötiedot |
| --- | --- |
Syntynyt: 1995 (ikä 28–29)
Kansalaisuus:  suomalainen
Ammatti:  erityisavustaja
Poliitikko
Puolue:  Suomen Keskusta
Koulutus:  Hallintotieteiden ylioppilas
Tutkinnot:  Lapin yliopisto
Hanna Markkanen (s. 1995 Kempele) on suomalainen poliitikko. Markkanen on toiminut valtiovarainministeri Annika Saarikon viestinnästä vastaavana erityisavustajana vuoden 2023 alusta lähtien. Aikaisemmin Markkanen on työskennellyt Suomen Keskustan puoluetoimistolla poliittisena suunnittelijana, Suomen Keskustanuorten puheenjohtajana sekä eduskunta-avustajana. Markkanen on opisklelut hallntotieteitä Lapin yliopistossa, toiminut keskustanuorten liittohallituksessa sekä Pohjois-Pohjanmaan Keskustanuorten puheenjohtajana 2016–2017. Markkanen toimii Kempeleen kunnanvaltuutettuna ja maakuntahallituksen jäsenenä.
Varhaug

Varhaugin kirkko
Varhaug on entinen Norjan kunta ja nykyinen Hån kunnan hallinnollinen keskus. Kuntaliitos Nærbøn ja Ognan kanssa nykyiseksi Hån kunnaksi tapahtui vuonna 1964. Varhaugin taajamassa oli 3 340 asukasta vuonna 2022.
Varhaismoderni

Varhaismoderni aika eli varhainen uusi aika on historian tutkimukseen liittyvä käsite, joka tarkoittaa esimodernin ja modernin maailman välistä siirtymäkautta Euroopan historiassa noin 1400/1500-luvulta 1800-luvun alkuun. Varhaismoderni Eurooppa oli maatalousvaltainen ja uskonnollinen, ja sen yhteiskunnallinen järjestys perustui sääty-yhteiskuntaan. Valtio-organisaatioiden voimistuminen, luonnontieteiden ja filosofian kehitys sekä kapitalismin nousu kuitenkin valmistelivat tietä teollistumiselle, luokkayhteiskunnalle ja muille modernin maailman ilmiöille.
Versopolte

Versopoltteen tuhoamaa metsää.
Versopoltteen vaurioita etelänpyökkilajin oksassa.
Versopolte, myös tammen äkkikuolema on Phytophthora ramorum -munasienen aiheuttama kasvitauti, jolle on alttiita laaja joukko kasveja. Se tunnistettiin 1990-luvun keskivaiheilla Yhdysvaltojen Kaliforniassa ja Oregonissa sattuneen villien tammipuiden joukkotuhon syyksi, mistä sille koitui nimitys "tammen äkkikuolema". Taudin aiheuttaja löydettiin taimitarhojen välisen vaihdon yhteydessä Pohjois-Amerikassa vuonna 2001.
Levinneisyys

Versopoltetta on tavattu Yhdysvalloissa erityisesti Kaliforniassa ja Oregonissa sekä taimitarhoissa lukuisissa muissa osavaltioissa ja Kanadassa. Euroopan alueella tautia on löydetty Belgiassa, Tšekissä, Tanskassa, Virossa, Suomessa, Ranskassa, Saksassa, Irlannissa, Italiassa, Latviassa, Liettuassa, Luxemburgissa, Alankomaissa, Puolassa, Portugalissa, Sloveniassa, Espanjassa ja Mallorcalla, Ruotsissa, Norjassa, Sveitsissä ja Britanniassa mukaan lukien Kanaalisaaret. Taudinaiheuttajan uskotaan levinneen Yhdysvaltoihin ja Eurooppaan eri teitä ja olevan peräisin mahdollisesti Aasiasta.
Euroopassa ja Britanniassa versopoltetta havaittiin aluksi lähinnä taimitarhoilla ruukuissa kasvatetuista alppiruusuista, heisistä ja kamelioista. Tautia havaittiin Yhdistyneessä kuningaskunnassa ensi kerran vuonna 2002, jolloin aloitettiin hätätorjuntatoimia: saastuneet kasvit tuhottiin, sairaudelle alttiiden kasvien tuonti taudin esiintymisalueelta Yhdysvalloista kiellettiin, ja taudille alttiiden lajien taimikuljetukset määrättiin ilmoituksenalaisiksi. Nämä toimet annettiin tiedoksi myös Euroopan unionin kasviterveyslautakunnalle, joka pani toimeen samantapaiset torjuntamääräykset koko Euroopan alueelle lokakuussa 2002.
Alppiruusujen ja etenkin villinä kasvavan R. ponticum -lajin on todettu olevan P. ramorumin ensisijaisia isäntäkasveja. Tammikuussa 2009 todettiin Staffordshiressä ensimmäinen löydös P. ramorum -tartuntaa luonnosta mustikasta (V. myrtillus). Elokuussa 2009 tartuntoja todettiin myös Somersetissä, Devonissa ja Cornwallissa japaninlehtikuusitalousmetsistä (L. kaempferi). Sittemmin taudin leviäminen on johtanut myös laajamittaisiin hävityshakkuisiin Lounais-Englannissa, Walesissa ja Lounais-Skotlannissa.
Lisääntyminen

Phytophthora ramorum -munasienestä tunnetaan kaksi eri lisääntymistyyppiä: A1 ja A2. Suvullinen lisääntyminen on lajille mahdollista ainoastaan näiden tyyppien kohdatessa. Sienen suvullisen lisääntymisen uskotaan tuottavan pitkäikäisiä itiöitä ja mahdollisesti laajempaa geneettistä vaihtelua, mikä tekisi taudin torjumisesta vaikeampaa. Sienellä on pitkä lepoitiövaihe, jonka aikana itiöt voivat selviytyä maaperässä ja kasvijätteessä vuosien ajan.
Oireet

Versopoltteen oireita ovat alppiruusuilla kuihtuminen, laikut lehdissä ja kuoliolaikut oksissa, tammilla kuoliolaikut rungossa ja lopulta kasvin kuolema.
Isäntäkasveja

| --- | --- |
 Tesmayrttikasveja (Adoxaceae) Heidet (Viburnum) Orjanlaakerikasveja (Aquifoliaceae) Orjanlaakerit (Ilex) Koivukasvit (Betulaceae) Rauduskoivu (Betula pendula) Kuusamakasveja (Caprifoliaceae) Kuusamat Lonicera Kanukkakasveja (Cornaceae) Kanukat (Cornus) Sypressikasveja (Cupressaceae) Lawsoninsypressi (Chamaecyparis lawsoniana)  Punapuu (Sequoia sempervirens) Kanervakasveja (Ericaceae) Mansikkapuut (Arbutus)  Sianpuolukat (Arctostaphylos)  Kanervat (Calluna)  Kellokanervat (Erica)  Kalmiat (Kalmia)  Vititertut (Leucothoe)  Kellovaiverot (Pieris)  Alppiruusut (Rhododendron)  Puolukat (Vaccinium) Mustikka (Vaccinium myrtillus)  Vaccinium ovatum  Puolukka (Vaccinium vitis-idaea) Pyökkikasveja (Fagaceae) Jalokastanja (Castanea sativa)  Euroopanpyökki (Fagus sylvatica)  Kastanjatammi eli parkkitammi (Lithocarpus densiflorus)  Quercus acuta  Quercus agrifolia  Quercus chrysolepis  Quercus falcata  Rautatammi (Quercus ilex)  Talvitammi (Quercus petraea)  Punatammi (Quercus rubra)  "turkey oak" (Q. cerris tai Q. laevis) Kiiltopensaskasveja (Garryaceae) Garrya Griseliniaceae Griselinia Herukkakasveja (Grossulariaceae) Herukat (Ribes) :  Taikapähkinäkasveja (Hamamelidaceae) Taikapähkinät (Hamamelis)  Persianparrotia (Parrotia persica) Laakerikasveja (Lauraceae) Kamferipuu (Cinnamomum camphora)  Laakeripuut (Laurus)  Kalifornianlaakeripuu (Umbellularia californica) Magnoliakasveja (Magnoliaceae) Magnoliat (Magnolia)  Michelia Nothofagaceae Etelänpyökit (Nothofagus) Öljypuukasveja (Oleaceae) Osmanthus  Syreenit (Syringa) Mäntykasveja (Pinaceae) Aitopihta (Abies procera)  Japaninlehtikuusi (Larix kaempferi)  Sitkankuusi (Picea stichensis)  Douglaskuusi (Pseudotsuga menziesii)  Lännenhemlokki (Tsuga heterophylla) Esikkokasvit (Primulaceae) Trientalis latifolia Paatsamakasveja (Rhamnaceae) Rhamnus californica Ruusukasveja (Rosaceae) Heteromeles arbutifolia  Photinia  Tulimarjat (Pyracantha)  Rosa gymnocarpa Ruutakasveja (Rutaceae) Koisit (Choisya) Pajukasveja (Salicaceae) Raita (Salix capra) Saippuamarjakasveja (Sapindaceae) Oregoninvaahtera (Acer macrophyllum)  Aesculus californica  Hevoskastanja (Aesculus hippocastanum) Marjakuusikasveja (Taxaceae) Marjakuuset (Taxus) Teekasveja (Theaceae) Kameliat (Camellia)  Schima Winteraceae Kanelo (Drimys winteri)
Aiheesta muualla

Risk analysis for Phytophthora ramorum -rymhmän (RAPRA) luettelo isäntälajeista (Arkistoitu – Internet Archive)
Victor Wanyama

Wanyama lämmittelemässä ennen ottelua
Victor Mugubi Wanyama (s. 25. kesäkuuta 1991 Nairobi) on kenialainen jalkapalloilija, joka edustaa tällä hetkellä Major League Soccerissa pelaavaa Montreal Impactia. Aiemmin skotlantilaista Celticiä sekä englantilaisia Southamptonia 
ja Tottenham Hotspuria edustanut Wanyama on pelipaikaltaan puolustava keskikenttäpelaaja tai toppari.
Wanyaman veli, McDonald Mariga, on myös ammattilaisjalkapalloilija ja on edustanut muun muassa Italian Serie A:n Internazionalea ja Parmaa. Mariga ja Wanyama kuuluvat Kenian jalkapallohistorian parhaimpiin pelaajiin.
Ammattilaisura

Wanyama aloitti ammattilaisuransa Belgian pääsarjan Beerschotissa, jossa hän pelasi kolmen kauden aikana yhteensä 50 ottelua. Heinäkuussa 2011 Skotlannin suurseura Celtic osti hänet riveihinsä 900 000 punnan siirtosummaa vastaan. Wanyama voitti Celticissä Skotlannin liigamestaruuden vuosina 2012 ja 2013 sekä jälkimmäisenä kautena myös cupmestaruuden.
Kausina 2013–2016 Wanyama edusti englantilaisseura Southamptonia. Hän pelasi kolmen kauden aikana Valioliigassa 85 ottelua ja teki niissä neljä maalia. Hän siirtyi 24. kesäkuuta 2016 Southamptonista Tottenham Hotspuriin. Siirtosumma oli noin 14,4 miljoonaa euroa.
Wanyama pelasi Tottenhamissa kolmen ja puolen vuoden aikana 69 valioliigaottelua ja teki niissä kuusi maalia. Hän pelasi kuudessa ottelussa Tottenhamin edetessä Mestarien liigan loppuotteluun kaudella 2018–2019.
Wanyama siirtyi ilmaissiirrolla Major League Soccerin Montreal Impactiin maaliskuussa 2020.
Kenian maajoukkueessa Wanyama on pelannut 61 ottelua ja tehnyt seitsemän maalia.
Käännös suomeksi
HMS Trafalgar (1820)

| HMS Trafalgar |
| --- | --- |
 HMS Camperdown

Aluksen vaiheet
Rakentaja:  Chathamin telakka
Kölinlasku:  toukokuu 1813
Laskettu vesille:  26. heinäkuuta 1820
Palveluskäyttöön:  10. joulukuuta 1841
Poistui palveluskäytöstä:  myyty 1906
Tekniset tiedot
Uppouma:  2 403 65/94 bm
Pituus:  59,72 m (tykkikansi) 49,66 m (köli)
Leveys:  16,05 m
Syväys:  6,91 m
Koneteho:  purjeet
Miehistöä:  738
Aseistus
Aseistus:  106 tykkiä
HMS Trafalgar oli Britannian kuninkaallisen laivaston vuonna 1820 vesillelaskettu 106-tykkinen ensimmäisen luokan linjalaiva.
Valmistus

Alus oli virallisesti laivaston pääarkkitehtien yhdessä suunnittelema, mutta todellisuudessa sen suunnittelijana oli Sir William Rule. Suunnitelma 98-tykkisenä kolmikantisena toisen luokan linjalaivana hyväksyttiin 11. kesäkuuta 1807, mitä muutettiin HMS Impregnablen mukaiseksi. Alun perin alukselle ei pitänyt tulla peräkantta, mutta sellainen lisättiin parantamaan kykyä toimia lippulaivana. Vuonna 1813 aluksen leveyttä kasvatettiin 0,04 m:etrillä 15,54 m:etriin vakauden parantamiseksi. Suunnitelmien mukaisena valmistui vain yksi alus, kun todettiin 98-tykkiset kolmikantiset linjalaivat vanhentuneiksi. Alus muutettiin 1. tammikuuta 1817 106-tykkiseksi.
Alus tilattiin 15. tammikuuta 1806 98-tykkisenä toisen luokan linjalaivana Chathamin telakalta, missä vastaavana rakennusmestarina oli George Parkin. Köli laskettiin toukokuussa 1813. Alus laskettiin vesille 26. heinäkuuta 1820 ja valmistui 7. syyskuuta, jolloin se sijoitettiin reserviin. Valmistuskustannukset olivat 85 082 puntaa, mikä sisälsi varustamisen. Alus siirrettiin Sheernessiin, jossa se katettiin.
Palvelus

Alus nimettiin 22. helmikuuta 1825 uudelleen HMS Camperdowniksi. Se siirrettiin 1854 satamapalvelukseen ja muutettiin hiiliproomuksi kolme vuotta myöhemmin. Alus nimettiin 29. heinäkuuta 1882 HMS Pittiksi ja myytiin toukokuussa 1906.
Gustaf Henrik Mellin

Gustaf Henrik Mellin.
Gustaf Henrik Mellin (23. huhtikuuta 1806 Revonlahti – 2. elokuuta 1875 Norra Vram, Skåne, Ruotsi) oli Ruotsissa asunut suomalaissyntyinen pappi ja kirjailija.
Mellinin vanhemmat olivat Revonlahden kappalainen Abraham Mellin ja Margareta Wacklin. Mellin siirtyi jo 1810 perheensä mukana Ruotsiin jossa hänen isänsä toimi Thunin kirkkoherrana Länsi-Götanmaalla. Mellin pääsi ylioppilaaksi 1821 ja hänet vihittiin papiksi 1829. Hän toimi 1829–1852 Tukholman Klaran seurakunnan pappina ja viimeksi hän oli kirkkoherrana Skånessa. Mellin julkaisi koko kirjallisen tuotantonsa Ruotsissa mutta hän kirjoitti myös Suomeen liittyvistä aiheista.
Mellin oli Ruotsissa suosittu kirjailija ja hänet tunnettiin ennen kaikkea historiallisista kertomuksistaan. Mellin kirjoitti myös runoja, lastenkirjoja, oppikirjoja sekä kansantajuisia tietokirjoja.
Mellin oli sukua kirjailija Sara Wacklinille ja hän toimi tämän holhoojana Wacklinin asuessa Ruotsissa.
Proosateoksia

Blomman på Kinnekulle. 	Hæggström, Stockholm 1829  (nimimerkillä G.H.M-n)
Sivard Kruses bröllop. 	1830  (nimimerkillä G.H.M-n)
Anna Reibnitz eller sångarflickan från Warschau. 	Lundequist, Stockholm 1831  (nimimerkillä G.H.M-n)
Flickorna i Askersund. Berättelse från Carl XII:s tidehvarf.	W. Isbergs Förlag 1832 (nimimerkillä G.H.M.)
Gustaf Brahe. 	Lundequist, Stockholm 1832  (nimimerkillä G.H.M-n)
Licentiaten Ymans berättelse om flickan på Nya Kungsholmsbron. Lundequist 1833  (nimimerkillä G.H.M-n)
Helena Wrede. Ett romantiskt utkast från Gustaf II Adolfs tid.  Stockholm 1834  (nimimerkillä G.H.M-n, ilmestyi suomeksi nimellä Helena Wrede. Romanttinen kertomus Kustaavi II Adolfin ajalta.  H. F. Helminen, Jyväskylä 1879)
Kolarflickan eller En vandring i Norrland.  Lundequist 1835  (nimimerkillä G.H.M-n)
Sjöflickan eller slaget vid Ölands udde och Calmare sund. Saga.  Ekblad, Västervik 1835
Ett äfventyr i Bohusläns skären.  Bonnier 1836
Fröken Beatas anteckningar eller Mötet på Hwen.  Bonnier 1836  (nimimerkillä G.H.M-n)
Paavo Nissinen. Scener ur sista finska kriget.  Stockholm 1838 (suomeksi nimellä Paavo Nissinen. Kuvaelmia viimeisestä Suomen sodasta.  Söderström, Porvoo, 1879)
Politiskt-romantiska silhouetter ur Sveriges historia.  Stockholm 1838
Naema. En blick på Palestina under romarnes välde.  Lundequist 1838
Prinsessan af Angola.  Lundequist 1839
Sveriges sista strid. Fantastiskt nattstycke.  Stockholm 1840
Fröknarna.  Stockholm 1840
Sveriges skyddsengel vakar än. Romantiska scener ur prinsens af Ponte-Corvo fälttåg emot Sverige.  Lundequist 1841
Kolmårdsboerna.  Lundequist 1841
Fremlingen bland de sina.   Looström, Stockholm 1842
Den osedda makan.   Looström, Stockholm 1843
Bilder ur lifvet. Från Finland.   Looström, Stockholm 1843
Ulla Fersen.   Looström, Stockholm 1845
Historiska minnen från fäderneslandets forntid. Romantiska skildringar. 2 volymer.  Bonnier 1846
Den gamla grefvinnan.  Bonnier 1846
Den unga grefvinnan.  Bonnier 1847
Fremlingen från Als. Minnen från krigstheatern och dess granskap sommaren 1848.  Borgå, Stockholm 1848
Jacob Casimir de la Gardie.  Borgå, Stockholm 1849
Tåget öfver Store Belt (fortsättning på Jacob Casimir de la Gardie).  Borgå, Stockholm 1849
Lappmarken. Skildringar af den skandinaviska nordens folklif och natur 1.  Bonnier 1855
Jemtland. Skildringar af den skandinaviska nordens folklif och natur 2.  Bonnier 1857
Dalarne. Skildringar af den skandinaviska nordens folklif och natur 3.  Bonnier 1865
Samlade svenska historiska noveller. 3 volymer.  Bonnier 1865−1867
Vestergötland. Skildringar af den skandinaviska Nordens folklif och natur 4.  Bonnier 1876
Sigrid den fagra eller bröllop på Ulfåsa. Historisk berättelse.  Bonnier 1879
Romaaneja

Johannes Fjällman. Del 1.	Lundequist, Stockholm 1831  (nimimerkillä G.H.M-n)
Johannes Fjällman. Del 2.	Lundequist, Stockholm 1833  (nimimerkillä G.H.M-n)
Riksmarskens bröllop. Historiskt-romantiska skildringar från unionstiden 1. Efter G.H. Mellins efterlemnade manuskript.  Fritze, Stockholm 1883
Prelaten. Historiskt-romantiska skildringar från unionstiden 2. Efter G.H. Mellins efterlemnade manuskript.  Fritze, Stockholm 1885
Jöns Bengtsson Oxenstjerna. En följd till Prelaten. Historiskt-romantiska skildringar från unionstiden 3. Efter G.H. Mellins efterlemnade
manuskript.  Fritze, Stockholm 1890
Nuortenkirjoja

Öjungfrun. Berättelse.  Bonnier, Stockholm 1832 (nimimerkillä G.H.M.)
Hemmet i öknen. Berättelse för ungdom.  Brudin 1850
En resa kring jorden, beskrifven för ungdom.  Stockholm 1851
Boningen bland bergen. Berättelse för ungdom. 	Brudin 1854 (yhdessä H. Bjurstenin kanssa)
Lastenkirjoja

Fornnordiska hjeltesagor, bearbetade för fäderneslandets ungdom. 	Brundin 1850
Gamle Björns strider. Sagor från skogarna.  Lund 1861  (nimimerkillä Björnhjerta Björnsson)
Berättelser vid julgranen.  Hellstén, Stockholm 1880  (nimimerkillä M-n)
Historiateoksia

Fäderneslandets historia för fruntimmer.  Stockholm 1836
Stockholm och dess omgifningar. 	Lundequist 1839
Berättelse om den svenske fältherren Måns Stenbocks äfventyr och lefverne, elämäkerta.  Uppsala 1839
Berättelse huru Sveriges rike från utländskt våld och förtryck befriades af rikshöfvidsmannen Engelbrekt Engelbrektsson. Uppsala 1840
Sveriges konungahus.  Stockholm 1844
Personalier öfver Carl XIV Johan.  Stockholm 1844
Oscar den förstes historia.  Stockholm 1844
Krigen och statshvälfningarna i våra dagar.  Stockholm 1848
Den skandinaviska nordens historia. 2 delar.  Stockholm 1850, 1852
Kort berättelse om de fälttåg, och derunder förnämligast bataljerna vid Frauenstadt och Södra Stäket, i hvilka Södermanlands Kongl. regemente ärofullt har deltagit.  Stockholm 1850
Berättelse om de fältslag, i hvilka Smålands Kongl. Granadör-Batajon, medan den ännu tjenade till häst ärofullt har deltagit.  Stockholm 1850
Berättelse om de fältslag, i hvilka Konungens Svea Lifgarde ärofullt deltagit.  Stockholm 1850
Berättelse om fältslaget vid Lützen den 6 november 1632.  Stockholm 1851
Orientaliska kriget. Minnen och skildringar.  Stockholm 1855  (nimimerkillä G.H.M-n)
Berättelse om slagen vid Lützen och Clissow, i hvilka Upplands kongl. regemente ärofullt deltagit.  Stockholm 1855
Berättelse om de bataljer, i hvilka Helsinge regimente ärofullt deltagit.  Stockholm 1855
Runoteoksia

Zulali eller blodsfesten i öknen. Dramatiskt poem.  Stockholm 1842
Samlade dikter.  Stockholm 1851
Några nya smärre dikter.  Helsingborg 1863
Vinterblommor. Dikter.  Bonnier 1871
Oppikirjoja

Fäderneslandets historia. Förberedande kurs.  Stockholm 1844
Lärobok i fäderneslandets historia.   Looström 1845
Gamla tidens historia för ungdom.   Looström 1846
Lärobok i svenska litteraturenshistoria. Ett försök.   Looström 1860
Muita teoksia

Den tänkandes bok. Syner och profetior. Lundequist 1834
Den christlige predikaren.  Lundequist 1838
Supplement till Predikningar af Frans Michael Franzén.  Looström 1845
Vägledning för resande i Sverige.   Brudin, Stockholm 1846
Den vittra areopagen för femtio år sedan. Ett dramatiskt penndrag. Brudin, Stockholm 1849 (nimimerkillä G.H.M-n)
Vägledning för resande i Sverige, rättad, utökad upplaga.   Brudin, Stockholm 1849
Palkinnot

3 Ruotsin Akatemian palkintoa
Kaarlo Juhanan palkinto
Aiheesta muualla

Vapaasti ladattavia Gustaf Henrik Mellinin e-kirjoja Projekti Lönnrotilta sekä Project Gutenbergiltä
Happy Now (Kygon kappale)

| ”Happy Now” Kygo ft>  Sandro Cavazza |
| --- | --- | --- |

Singlen tiedot
 Julkaistu: 26. lokakuuta 2018
 Tuottaja(t): Kyrre Gørvell-Dahll
 Tyylilaji: trooppinen house
 Kesto: 03.31
 Levy-yhtiö: Sony Music Entertainment, Ultra Music
Kygon muut singlet
| ”Born to Be Yours” 2018 | ”Happy Now” 2018 | ”Think About You” 2018 |
Sandro Cavazzan muut singlet
| ”Here” 2018 | ”Happy Now” 2018 | ”Used To” 2018 |
Happy Now on norjalaisen DJ-tuottaja Kygon musiikkikappale, jolla vierailee myös ruotsalainen laulaja Sandro Cavazza. Sen julkaisivat Sony Music Entertainment ja Ultra Music digitaalisesti ladattavana singlenä 26. lokakuuta 2018. Kappaleen ovat sanoittaneet Kygo ja Cavazza, joista ensimmäinen myös tuotti sen. Kappaleen on uskottu olevan Kygon kunnianosoitus singlen julkaisuvuonna menehtyneelle Aviciille.
Kappaleelle on toteutettu myös musiikkivideo, joka julkaistiin Kygon YouTube-kanavalla 1. joulukuuta 2018. Videolla seurataan Kygoa sekä hänen perheensä ja kaveriensa kanssa viettämää yhteistä aikaa kotimaassaan Norjassa. "Happy Now" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Belgiassa (Vallonia), Norjassa, Ruotsissa, Suomessa, Sveitsissä ja Unkarissa.
Käännös suomeksi
HMS Trafalgar (S107)

| HMS Trafalgar |
| --- | --- |
 HMS Trafalgar

Aluksen vaiheet
Rakentaja:  Vickers Shipbuilding and Engineering, Barrow-in-Furness
Kölinlasku:  15. huhtikuuta 1979
Laskettu vesille:  1. heinäkuuta 1981
Palveluskäyttöön:  27. toukokuuta 1983
Poistui palveluskäytöstä:  4. joulukuuta 2009]
Tekniset tiedot
Uppouma:  4 800 t (pinnalla) 5 300 t (sukelluksissa)
Pituus:  85,4 m
Leveys:  9,8 m
Syväys:  9,5 m
Koneteho:  Rolls-Royce PWR1 -painevesireaktori (11 MW)
Nopeus:  32 solmua (sukelluksissa)
Miehistöä:  18 upseeria ja 112 miehistönjäsentä
Aseistus
Aseistus:  5 x 21" (533 mm) torpedoputkea
HMS Trafalgar (viirinumero S107) on Britannian kuninkaallisen laivaston Trafalgar-luokan ydinsukellusvene.
Valmistus

Alus tilattiin 7. huhtikuuta 1977 Vickers Shipbuilding and Engineeringiltä Barrow-in-Furnessista, missä köli laskettiin 15. huhtikuuta 1979. Se laskettiin vesille 1. heinäkuuta 1981 ja otettiin palvelukseen 27. toukokuuta 1983.
Palvelus

Operaatio Veritaksen päätyttyä Trafalgar palasi 1. maaliskuuta 2002 Devonportiin. Marraskuussa alus ajoi karille lähellä Isle of Skyetä, jolloin alukseen aiheutui 5 miljoonan punnan vauriot ja kolme merimiestä loukkaantui.
Alus poistettiin palveluksesta 4. joulukuuta 2009 Devonportissa.
Happy Song (Bring Me the Horizonin kappale)

| ”Happy Song” Bring Me the Horizon |
| --- | --- | --- |

Singlen tiedot
 Albumilta: That’s the Spirit
 Äänitetty : 2015
 Formaatti: digitaalinen lataus
 Tuottaja(t): Jordan Fish, Oliver Sykes
 Tyylilaji: nu metal, alternative rock
 Kesto: 04.00
 Levy-yhtiö: RCA
Bring Me the Horizonin muut singlet
| ”Drown” 2014 | ”Happy Song” 2015 | ”Throne” 2015 |
Happy Song on englantilaisen rock-yhtyeen Bring Me the Horizonin kappale. Kappale julkaistiin That’s the Spirit -albumin ensimmäisenä singlenä 12. heinäkuuta 2015.
Kappale kertoo sarkastisesti siitä, miten käytämme pinnallisia ja mitättömiä asioita ummistaaksemme silmämme oikeilta ongelmilta. Kappaleen lopulla mainitaan laulaen myös albumin nimi, "That's The Spirit".
Fysiatria

Fysiatria on lääketieteen erikoisala, joka keskittyy tuki- ja liikuntaelimistön ongelmien, sairauksien ja kipuoireyhtymien konservatiiviseen hoitoon sekä erilaisten potilasryhmien moniammatilliseen kuntoutukseen. Fysiatriassa yhdistyvät ortopedian, neurologian ja reumatologian sekä kivunhoidon ulottuvuudet. Laajemmin fysiatrian tavoitteena on sairauksien ja vammojen seurauksena syntyvien toimintakyvyn häiriöiden kokonaisvaltainen ehkäisy, hoito ja kuntoutus. Englanniksi erikoisalan nimi on physical medicine and rehabilitation eli suoraan kääntäen fysiolääketiede ja kuntoutus.
Osa-alueet

Fysiatrian osa-alueita  ovat muun muassa:
tuki- ja liikuntaelinsairauksien kuntoutus
neurologinen kuntoutus
kipukuntoutus
urheilulääketiede
musiikkilääketiede
sotavammalääketiede